text: সাদুল্লাপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
  
  আয়তন 
  সাদুল্লাপুর ইউনিয়নের আয়তন ৪,৩৮৭ একর।
  
  জনসংখ্যার উপাত্ত 
  ২০১১ সালের পরিসংখ্যান অনুযায়ী সাদুল্লাপুর ইউনিয়নের জনসংখ্যা ১৯,৪৮৪ জন। এর মধ্যে পুরুষ ৯,২১৭ জন এবং মহিলা ১০,২৬৭ জন। মোট পরিবার ৪,২৩৮টি।
  
  অবস্থান ও সীমানা 
  মতলব উত্তর উপজেলার উত্তরাংশে সাদুল্লাপুর ইউনিয়নের অবস্থান। এ ইউনিয়নের পশ্চিমে ষাটনল ইউনিয়ন ও ছেংগারচর পৌরসভা, দক্ষিণে দুর্গাপুর ইউনিয়ন, পূর্বে বাগানবাড়ী ইউনিয়ন এবং উত্তরে মেঘনা নদী ও মুন্সিগঞ্জ জেলার গজারিয়া উপজেলার গুয়াগাছিয়া ইউনিয়ন ও ইমামপুর ইউনিয়ন অবস্থিত।
  
  প্রশাসনিক কাঠামো 
  সাদুল্লাপুর ইউনিয়ন মতলব উত্তর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
  
  শিক্ষা 
  ২০১১ সালের পরিসংখ্যান অনুযায়ী সাদুল্লাপুর ইউনিয়নের সাক্ষরতার হার ৫৭.১%।
  
  আরও দেখুন 
   মতলব উত্তর উপজেলা
   মতলব উত্তর থানা
   চাঁদপুর জেলা
  
  তথ্যসূত্র 
  
  বিষয়শ্রেণী:মতলব উত্তর উপজেলার ইউনিয়ন
  বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
title: সাদুল্লাপুর ইউনিয়ন, মতলব উত্তর